Основна школа „Станоје Миљковић“ Брестовац

Ул. Маршала Тита број 199, 19229 Брестовац

Број: 559

Дана 07.10.2015. године Јавна набавка број 01/2015

На основу члана 55.,57. и 60. Закона о јавним набавкама („Сл. гласник РС“ број 124/12, 14/2015 и 68/2015) Основна школа „Станоје Миљковић“ у Брестовцу, упућује

**ПОЗИВ ЗА ПОДНОШЕЊЕ ПОНУДЕ**

у поступку јавне набавке мале вредности за избор најповољнијег понуђача за набавку добара – угља за огрев за грејну сезону школске 2015/2016. године

Основна школа „Станоје Миљковић“ у Брестовцу позива заинтересоване понуђаче да доставе своје понуде за набавку добара угља за огрев 160 тона, за потребе матичне школе у Брестовцу и издвојених одељења школе у Метовници и Шарбановцу за грејну сезону школске 2015/2016. године.

**1.** Назив и адреса Наручиоца: Основна школа „Станоје Миљковић“ у Брестовцу, Ул. Маршала Тита бр. 199, 19229 Брестовац

Врста наручиова: просветна установа,

Интернет страница Наручиоца: www.osstanojemiljkovic.nasaskola.rs

Врста поступка јавне набавке: јавна набавка мале вредности - набавка добара.

Број јавне набавке: 01/2015

Предмет јавне набавке: набавка 160 тона угља за огрев - лигнит сушени коцка и то:

* 60 тона за потребе матичне школе у Брестовцу;
* 50 тона за потребе издвојеног одељења школе у Метовници и
* 50 тона за потребе издвојеног одељења школе у Шарбановцу.

У понуди назначити предрачунску вредност за укупну количину угља до места опредељења, ПДВ-е на укупну предрачунску вредност и укупну цену угља са ПДВ-ом до места опредељења, а у складу са јединичним ценама из Техничке спецификације.

Назив и ознака из општег речника набавке: 09111100 - угаљ.

Контакт особа: Аца Младеновић, директор школе и Драгослав Миладиновић, секретар школе, тел. 030/436-860.

**2.** Позив и Конкурсна документација су објављени на интернет страници наручиоца www.osstanojemiljkovic.nasaskola.rs, као и на Порталу јавних набавки, интернет адреса: [www.portal.ujn.gov.rs](http://www.portal.ujn.gov.rs)

**3.** Критеријум за оцену понуда: **најнижа понуђена цена.**

Најнижа понуђена цена угља важи до места опредељења.

Уговор се може закључити са више понуђача са најниже понуђеном ценом до места опредељења.

**4.** Право на учешће у поступку јавне набавке има понуђач који испуњава обавезне услове из члана 75. Закона о јавним набавкама („Сл. гласник РС“ бр.124/2012, 14/2015 и 68/2015):

1) да је регистрован код надлежног органа, односно уписан у одговарајући регистар;

2) да он и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре.

3) да је измирио доспеле порезе, доприносе и друге јавне дажбине у складу са прописима РСрбије или стране државе када има седиште на њеној територији.

4) да има важећу дозволу надлежног органа за обављање делатности која је предмет јавне набавке, ако је таква дозвола предвиђена посебном дозволом.

**5.** Понуђач подноси понуду у затвореној коверти непосредно или путем поште на адресу наручиоца: Основна школа „Станоје Миљковић“ у Брестовцу, ул. Маршала Тита број 199, 19229 Брестовац, са назнаком: **„**Понуда за јавну набавку мале вредности број 01/2015- угаљ.

На полеђини коверте треба навести назив и адресу понуђача.

Коверта или кутија у којој се подноси понуда мора бити затворена на начин да се приликом отварања понуда може са сигурношћу утврдити да се први пут отвара.

Понуда мора бити повезана траком (јемствеником) у целини и запечати, тако да се не могу накнадно убацивати, одстрањивати поједини листови, односно прилози.

**6**. Понуда мора бити уредна и благовремена. Понуда се сматра уредном ако садржи све податке и документа која се траже конкурсном документацијом. Понуда се сматра благовременом ако је наручилац исту примио **до 16.10.2015.** године до **11,00** часова. Након истека рока за подношење понуда примљена понуда се сматра неблаговременом. По окончању поступка отварања благовремених понуда, комисија за јавну набавку Наручиоца, неблаговремену понуду ће вратити неотворену понуђачу са назнаком да је поднета неблаговремено.

**7.** Отварање понуда ће се обавити јавно по истеку рока за подношење понуда дана

**16.10.2015.** године у **12,00** часова, на адреси наручиоца у наставничкој зборници. На отварању понуда може присуствовати свако заинтересовано лице.

У поступку отварања понуда активно могу учествовати само овлашћени представници понуђача.

Пресдставник понуђача дужан је да достави уредно оверено овлашћење за учествовање у отварању понуда.

**8.** Наручилац задржава право да у случају неодговарајућих, неприхватљивих понуда и других разлога наведеених у конкурсној документацији не донесе одлуку о избору понуђача без икаквих накнада трошкова понуђачима.

**9.** Подаци о пореским обавезама се могу добити у Пореској управи (Министарства финансија и привреде.

Подаци о заштити животне средине се могу добити у Агенцији за заштиту животне средине и у Министарству енергетике, развоја и заштите животне средине.

Подаци о заштити при запошљавању и условима рада се могу добити у Министарству рада, запошљавања и социјалне политике.

**10**. Наручилац ће донети одлуку у вези са овом јавном набавком у року од 10 (десет) дана од дана јавног отварања понуда.

**11.** Додатне информације у вези са јавним позивом понуђач може у писменом облику или путем факса број 030/436-860 тражити од наручиоца најкасније 3 дана пре истека рока за подношење понуда. Додатне информације са заинтересованим лицима и понуђачина дају директор и секретар школе у времену од 08 до 12,00 часова, на телефон : 030/436-860.

Члан комисије

Стефановић Саша